ইরানের প্রদেশসমূহ
ইরান ৩০টি প্রদেশে বিভক্ত। ফার্সি ভাষায় এগুলির নাম ওস্তান (استان ostān "ওস্তান", বহুবচনে استان‌ها "ওস্তান্‌হা")। প্রতিটি প্রদেশ একটি স্থানীয় (সাধারণত বৃহত্তম) শহর থেকে শাসিত হয়, যাকে প্রদেশটির রাজধানী (ফার্সি ভাষায়: مرکز "মার্কাজ") বলা হয়। প্রদেশের প্রশাসক হিসেবে থাকেন একজন গভর্নর (ফার্সি ভাষায়: استاندار ওস্তানদার), এবং তাঁকে অভ্যন্তরীণ মন্ত্রণালয় নিয়োগদান করে।
সেম্‌নন প্রদেশ
সেম্‌নন প্রদেশ ইরানের ৩০টি প্রদেশের একটি। এটি ইরানের উত্তরভাগে এলবুর্জ পর্বতমালার দক্ষিণ ঢাল বরাবর অবস্থিত। সেম্‌নন শহর এর রাজধানী। এখানে প্রায় ৬ লক্ষ লোকের বাস।